《满江红 灯花》
宋代·胡惠斋

暝霭黄昏，灯檠上、荧荧初炙。银焰袅、孤光分夜，寸心凝碧。

留照焰颜欢笑偶，上元庆赏嬉游夕。笑聚萤、积雪与偷光，寒儒忆。

蝶眷恋，成何得。花传喜，知何日。听邻家昨夜，扣阍谁觅。

焰短始知新月上，摇红孤馆因风急。恨那人、别后不成眠，时时剔。

作者简介：平江（今江苏苏州）人。胡元功之女。尚书黄由之室。